**OBRAZLOŽENJE PRIJEDLOGA FINANCIJSKOG PLANA 2022.- 2024.godine**

**SVEUČILIŠTE U ZAGREBU, FAKULTET STROJARSTVA I BRODOGRADNJE**

1. **UVOD – SAŽETAK DJELOKRUGA RADA**

Fakultet strojarstva i brodogradnje Sveučilišta u Zagrebu je vodeća institucija u području strojarstva, brodogradnje i zrakoplovnog inženjerstva u Republici Hrvatskoj. Fakultet ima ulogu povezivanja istraživačkog i nastavnog procesa u svrhu kreiranja novih vrijednosti transferom rezultata istraživačkog rada za dobrobit gospodarstva. Svoju ulogu ostvaruje obrazovanjem stručnjaka kroz preddiplomske, diplomske, poslijediplomske doktorske i poslijediplomske specijalističke studije.

Na Fakultetu se trenutno izvode 4 preddiplomska (strojarstvo, brodogradnja, zrakoplovno inženjerstvo te mehatronika i robotika) i 3 diplomska studija (strojarstvo, brodogradnja i zrakoplovno inženjerstvo sa oko 2300 studenata. Studiji brodogradnje i zrakoplovnog inženjerstva nemaju smjerove već se usmjeravanje u željeno područje struke omogućava izborom odgovarajuće skupine izbornih kolegija. Studij strojarstva nudi devet smjerova, čime student dobiva blago usmjeravanje prema odabranom području strojarske struke. Diplomski dio studija na FSB daje stručno i znanstveno produbljenje znanja stečenih na preddiplomskom studiju. Završetkom diplomskog studija polaznici su osposobljeni za obavljanje najsloženijih inženjerskih zadaća temeljenih na znanstvenom pristupu rješavanju problema.

Na doktorskom studiju je učinjen pomak od nastavno orijentiranog prema istraživački orijentiranom studiju. Poslijediplomski sveučilišni (doktorski) studij Strojarstvo, brodogradnja, zrakoplovstvo, metalurgija izvodi se zajedno s Metalurškim fakultetom po smjerovima koja pripadaju sljedećim znanstvenim poljima: strojarstvo, brodogradnja, zrakoplovstvo, raketna i svemirska tehnika, metalurgija, temeljne tehničke znanosti. Poslijediplomski specijalistički studij Strojarstvo i brodogradnja dio je koncepta cjeloživotnog obrazovanja, s kojim se povećavaju stručna znanja, vještine i kompetencije.

Na Fakultetu se ostvaruju znanstveni projekti koji značajno utječu na osobni razvoj nastavnika i podizanje kvalitete i širine nastavnog rada na diplomskoj, a posebno na poslijediplomskoj razini. Svoju djelatnost u europskom okruženju Fakultet ostvaruje kroz različite Europske znanstvene, nastavne i bilateralne projekte te kroz programe razmjene studenata, nastavnog i nenastavnog osoblja.

1. **OBRAZLOŽENJE PROGRAMA**

Fakultet planira djelokrug rada kroz osnovnu djelatnost, dopunsku djelatnost i aktivnosti kroz europske projekte. Osnovnu djelatnost čine nastavna djelatnost i znanstveno-istraživačka djelatnost. Za obavljanje osnovne djelatnosti predviđeni su izvori financiranja: 11, 31, 43, 51, 52, 563, 5761,61 i 71. Za obavljanje dopunske djelatnosti (suradnja s gospodarstvom) planirani su izvori 31 i 61. Ukupno planirani prihodi za osnovnu i dopunsku djelatnost za 2022.godinu iznose 299.750.260 kune, za 2023. godinu 120.249.451 kuna, te za 2024 godinu 104.657.690 kuna.

Tekuće pomoći od institucija i tijela EU-Fond solidarnosti Eu- potres ožujak 2020. godine sukladno Uputama ministarstva znanosti i obrazovanja u iznosu od 161.830.380 kune, planira se u cijelosti u 2022. godini. Rashodi koji će se financirati iz FSEU planiraju se u okviru izvora financiranja 576 Fond solidarnosti, projekt K679116 „Obnova infrastrukture i opreme u području obrazovanja oštećene potresom“ i izvora 581 „Tekuće pomoći od institucija i tijela EU- Mehanizam za oporavak i otpornost“ .

Planirane aktivnosti kroz europske projekte financirati će se iz izvora 51, 52 i 563. Planirani prihodi za 2022. godinu iz izvora 51 iznose 2.613.527 kuna, procijenjena sredstva za 2023. godinu iznose 1.125.512 kuna te za 2024.godinu iznose 574.762 kune. Planirani prihodi za Europske strukturne projekte koji će se financirati iz izvora 563 u 2022. godini iznosi 15.359.499 kuna, a procjena za 2023. godini iznosi 7.587.485 kuna. Planirani prihodi izvora 52 u 2022. godini iznose 20.823.232 kune, procjena za 2023. iznosi 8.815.236 kune, za 2024. iznosi 6.534.060 kuna.

Osim procjene prihoda za trogodišnje razdoblje, procijenjeno je i uključeno preneseno stanje na računu (donos, iznos koji se iskazuje u jednom iznosu po izvoru financiranja), ali ne kao prihod. S druge strane, iskazano je i stanje na računu koje se prenosi u slijedeću godinu, također po izvorima financiranja ( odnos , iznos s negativnim predznakom).

Limit za rashodnu stranu namjenskih i vlastitih izvora financiranja generira se kao donos+ prihod-odnos.

Prijedlog limita izvora 11 za rashodnu stranu financijskog plana za 2022. godinu iznosi 78.701.908 kuna, projekcije za 2023. i 2024. godinu jednake iznose 79.178.893 kune.

Prijedlog Financijskog plana Fakulteta sastavljen je prema propisanim proračunskim klasifikacijama koje obuhvaćaju: programe, izvore financiranja i ekonomske klasifikacije.

Zakonske osnove na kojima se zasnivaju programi su:

* Zakon o znanstvenoj djelatnosti i visokom obrazovanju
* Zakon o proračunu
* Zakon o fiskalnoj odgovornosti
* Uputa za izradu prijedloga financijskog plana razdjela 080- Ministarstvo znanosti, obrazovanja i sporta za razdoblje 2022.-2024. godine

Financijski plan Fakulteta provodi se redovno kroz aktivnosti A621001 Redovna djelatnost Sveučilišta u Zagrebu, A622122 Programsko financiranje javnih visokih učilišta i kroz projektne aktivnosti.

**CILJEVI PROVEDBE PROGRAMA U RAZDOBLJU 2022 – 2024. i POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Fakultet zadržava iste prioritetne ciljeve u trogodišnjem razdoblju 2022.-2024., kao u prethodnom razdoblju i dodaje sukladno Uputi Ministarstva obavezne pokazatelje rezultata za visoka učilišta i javne institute.

**CILJ 1.**

Povećanje učinkovitosti nastavne i znanstveno istraživačke djelatnosti Fakulteta

**OBRAZLOŽENJE CILJA**

Fakultet strojarstva i brodogradnje obrazuje većinu prvostupnika inženjera i magistara inženjera strojarstva te prvostupnika inženjera i magistara inženjera brodogradnje u Republici Hrvatskoj. U Republici Hrvatskoj je jedina institucija koja obrazuje prvostupnike inženjere i magistre inženjere zrakoplovne tehnologije. Objavljivanjem znanstvenih radova nastavnici novim saznanjima povećavaju kvalitetu nastave.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
| pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2022. | Ciljana vrijednost za 2023. | Ciljana vrijednost za 2024. |
| *Broj studenata preddiplomskih studija koji su u prethodnoj akademskoj godini stekli minimalno 55 ECTS bodova* | *Uspješnost studiranja na preddiplomskim studijima* | *broj osoba* | *312\** | *Studentska služba* | *315* | *320* | *325* |
| *Broj studenata diplomskih studija koji su u prethodnoj akademskoj godini stekli minimalno 55 ECTS bodova* | *Uspješnost studiranja na diplomskim studijima* | *broj osoba* | *136\** | *Studentska služba* | *140* | *145* | *150* |
| *Omjer broja završenih studenata u akademskoj godini i broja studenata preddiplomskih studija upisanih u prvu godinu te akademske godine* | *Efikasnost studiranja na preddiplomskim studijima* | *postotak* | *41,3%\** | *Studentska služba* | *42%* | *44%* | *46%* |
| *Omjer broja završenih studenata u akademskoj godini i broja studenata diplomskih studija upisanih u prvu godinu te akademske godine* | *Efikasnost studiranja na diplomskim studijima* | *postotak* | *83,8%\** | *Studentska služba* | *84%* | *85%* | *86%* |
| *Broj radova objavljenih u časopisima uvedenim u bazi Web of Science (objavljenih tijekom jedne godine)* | *Znanstvena produktivnosti* | *broj radova* | *186\*\** | *Knjižnica* | *190* | *195* | *200* |

**CILJ 2.**

Poticati razvoj internog i vanjskog sustava osiguravanja kvalitete

**OBRAZLOŽENJE CILJA**

Prema ocjeni AZVO-a sustav osiguravanja kvalitete Fakulteta je u razvijenoj fazi. Sve ESG standarde koji su u razvijenoj fazi cilj je unaprijediti u naprednu fazu, a one koje su na prijelazu iz početne u razvijenu fazu (manji broj) sustavno unaprjeđivati.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2022. | Ciljana vrijednost 2023. | Ciljana vrijednost 2024. |
| Pokazatelj učinka | Sustavno unapređivanje kvalitete | Broj ESG standarda u pripadnoj fazi:  početna u razvijenu/  razvijena/  razvijen u naprednu | 0/5/2 | Izvješća interne i vanjske prosudbe | 0/4/3 | 0/3/4 | 0/2/5 |

**CILJ 3.**

Osigurati zadovoljavajuće prostorne i informacijsko-komunikacijske resurse Fakulteta.

**OBRAZLOŽENJE CILJA**

Budući da na tržištu rada sve više postoji potreba za kadrom koji obrazuje Fakultet strojarstva i brodogradnje, potrebno je povećati prostorne i informacijsko-komunikacijske resurse fakulteta. U skladu s tim, plan je povećati broj računalnih učionica i sukladno tome količinu informatičko-komunikacijske opreme. Osim toga, u planu je kontinuirana obnova opreme računalnih učionica i predavaonica u cilju unapređenja kvalitete nastavnog procesa.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2022. | Ciljana vrijednost 2023. | Ciljana vrijednost 2024. |
| Pokazatelj učinka | Povećanjem broja računalnih učionica studentima se povećava dostupnost informacijsko-komunikacijskoj opremi što podiže kvalitetu obrazovnog procesa. | Broj učionica/računala | 12/240 | Podaci nabavne službe | 13/245   (40 obnovljenih računala) | 13/250 (40 obnovljenih računala) | 13/260 (40 obnovljenih računala) |

Dekan

Prof.dr.sc. Dubravko Majetić